Frantziscu Cheratzu

Frantziscu Cheratzu (Ilartzi, 1960) est un'iscritore, editore e giornalista sardu. Est fundadore e amministradore de sas domos editoras Condaghes e NOR e Responsàbile Limbas de sa FINS.

 Biografia 
Nàschidu in Ilartzi at coladu sa pitzinnia in Austràlia e, a pustis, s'est laureadu in matemàtica. In su 1992 at fundadu sa domo editora Condaghes, cun Giuanne Manca chi est intradu comente sòtziu in su 1994. Dae su 1996 est amministradore ùnicu de sa sotziedade.

In su 1999, a pustis de sas leges regionales e natzionales a suportu de sa limba sarda, cun sa Condaghes at creadu sa collana "Paberiles" chi, pro medas annos, at publicadu deghinas e deghinas de romanzos noos in limba sarda, e fintzas tradutziones e rieditziones, chi ant permìtitu de fàghere connòschere a unu pùblicu semper prus mannu sa literadura in limba sarda.

Comente istudiosu in su 1991 at curadu, in paris cun Piero Ausonio Bianco, un'editzione crìtica de "Su patriotu sardu a sos feudatàrios" de Frantziscu Ignàtziu Mannu, chi at retzidu fintzas una retzensione positiva a livellu internatzionale in su Times Literary Supplement.

A sa sola, imbetzes, in su 1995 at curadu una rieditzione de sos iscritos de Carlo Cattaneo e Giuseppe Mazzini chi pertocaiant a sa Sardigna, e in su 2006 una regorta de iscritos de 15 iscritores in limba sarda in subra de sa chistione de sa normalizatzione de su sardu.

In su 2010 at fundadu sa domo editora NOR, cun sa cale at incumentzadu a publicare in digitale ebbia finas a su 2012, e a pustis fintzas in paperi.

Collàborat fintzas cun su diàriu in lìnia "Limba Sarda 2.0", e dae su 2018 est divènnidu su Responsàbile Limbas de sa FINS - Federatzione Isport Natzionale Sardu.

 Òperas 





 Riferimentos 

 Artìculos ligados 

 Condaghes (domo editora)
 NOR (domo editora)

 Ligàmenes esternos 



Categoria:Biografias
Categoria:Sardos
Categoria:Linguìstica
Categoria:Literadura sarda
Categoria:Editores